Арик (, ) — Российн Федерацин ГӀебартойн-Балкхаройчоьнан Теркан кӀоштара эвла. Муниципалан «Йуьртан меттиг Арик» кхолламан административан йукъ.

Географи
Эвла лаьтта Теркан кӀоштан малхбуза декъехь, Теркан аьтту берда тӀехь. 11 км къилбаседехьа ю кӀоштан йукъ йолчу Терк гӀалан, Нальчик гӀалан 65 км малхбалехьа ю.

Дозанаш ду: Джулатца къилбаседехь, Куянца къилбаседа-малхбалехь, Лаха Акбашца къилба-малхбалехь, Теркца къилбехахь, Псынашхоца къилба-малхбузехь. Малхбузехь, Теркан дехьа берда тӀехь лаьтта Котляревски гӀала а, Майски гӀала а.

Эвла лаьтта таьӀна йолчу ГӀебартойн акъарин тӀехь, Арикан дукъан малхбуза кӀажошкахь, республикин ломан кӀажошкара аренан зоне волучохь. Элан юккъера локхаллаш хӀордан тӀегӀанера 233 метр ю. Меттиган рельеф, коьртаниг таьӀна тулгӀен кепара акъари ю, малхбалехь цӀеххьана айало Арикан дукъан басеш.

Гидрографин маша гойту Терк эрко. Цул сов эвлахь даьккхина хи дилларан татол. Иштта эвлан малхбален йисташкахула чекхдолу Тамбовн татол, малхбузан йисташкахула Акбашан татол. Эвлан юккъехула чекхйолу татол дина Куян эркан тогӀе. Иштта ю хиоьцийлаш, куьйга даьхна Ӏаьмнаш а, татолийн хин барам лелорхьама.

Климат бараме тӀуьна. Аьхке йовха. ХӀаваан температуран юккъера барам июлехь - +23,0°С гергга. Август болалуш абсолютан гайтам кхочу +35°С. Ӏа кӀеда, дахло кхаа батте, сих-сиха йовхонаш а йогӀуш. Температуран минимумаш наггахь охьайовлу −10°С. Январан юккъера температура хуьлу -2,5°С. ХӀаваан юккъера температура ерриг лаьрчи +10,5°С. Шеран йочанийн юккъера барам 630 мм гергга бу. Июлехь а, августехь а дукха хьолахь йокъаллаш хуьлу, уьш йогӀу йовха, екъа хӀаваан массашца Каспиййистан аренашкара.

Истори
Эвла кхоьллина 1839 шарахь гӀебартойн элийн тайпано АнзоровгӀара, уьш кхелхина шайн нахаца Теркан аьрру берда тӀиера аьтту берда тӀе, оьрсийн тӀеман чӀагӀо «Пришибски» (хӀинца Майски гӀала) гӀало махкара арататтар бахьнехь. Дехьавала дагадеаниг вара эла Анзоров Бороко Кульчукович. ГӀебартойн Ӏадаташца керла эвлан цуьнан цӀе тиллира — Бороково (Бэрыкъуей).

Бахархойн дукхалла

Сахьтан аса

Кхузахь сахьт Москохца нийса лелаш ду. Сахьтан аса йу UTC+3.

Ссылки
Сельское поселение Арик
Сайт правительства КБР
Коды ОКАТО — Арик
Код ОКТМО
Арик (эвла)